《拟古 其一》
清代·程尚濂

物生任自然，道在因其利。治水禹何神，行之以无事。

灵蠢万不齐，本难道里计。因物而付物，尚毋凿以智。

酒醴与盐梅，和羹赖调剂。熊以食盐死，獭以饮酒毙。

盐酒宁鸩毒，彼固非其类。禀或狂狷殊，克亦刚柔异。

治龋乃割唇，膝痒竟搔背。枘凿本不入，参商复何怪。

胶柱真徒劳，畴为决聋𪖣。弗作上头。

作者简介：程尚濂，字敦夫，号息庐，永康人。乾隆甲午举人，官犍为知县。有《心吾子诗钞》。